Ինչպես հայտնի է, թե անցյալում և թե մեր օրերում հայերը բազմիցս դարձել են թուրքական և ադրբեջանական բռնությունների զոհ` իրենց ազգային պատկանելիության պատճառով։ Բացի 1915 թ. հայոց ցեղասպանության ժամանակ զոհված 1,5 միլիոն հայերից, բազմաթիվ հայեր զոհվել են 1988 թվականին ադրբեջանական Սումգաիթ քաղաքում կազմակերպված ջարդերի հետևանքով, իսկ 2004 թ. Բուդապեշտում ՆԱՏՕ-ի դասընթացների մասնակից հայ սպա Գուրգեն Մարգարյանին քնած ժամանակ կացնի հարվածներով դաժանորեն սպանել է ադրբեջանցի սպա Ռամիլ Սաֆարովը: